গাঞ্জাৰ ঘাটিলৈ পৰিণত হোৱা গুৱাহাটী মহানগৰীত প্ৰায়ে বিভিন্ন প্ৰান্তৰ পৰা আৰক্ষীয়ে গাঞ্জা তথা গাঞ্জা সৰবৰাহকাৰী আটক কৰি আহিছে। আজি পুনৰ মহানগৰীত পুৱতি নিশা ৰাজহ চোৰাংচোৱা সঞ্চালকালয়ে বশিষ্ঠ চাৰিআলিত এখন ট্ৰাকৰ পৰা ১৫০০ কেজি গাঞ্জা জব্দ কৰিবলৈ সক্ষম হয়।
জানিব পৰা মতে বশিষ্ঠ চাৰিআলিত উক্ত বিভাগটোৱে অভিযান চলাই পুৱতি নিশা প্ৰায় ৩ঃ৩০ বজাত এ এছ ০১ এফ চি ৪৬৩৭ নম্বৰৰ ট্ৰাকখনৰ পৰা এই বৃহৎ পৰিমাণৰ গাঞ্জা সহ দুজন লোকক আটক কৰে। জব্দকৃত গাঞ্জাখিনিৰ মূল্য প্ৰায় ১.৫ কোটি টকা।
আনহাতে একেদিনাই অৰ্থাৎ আজি পুৱা ৫ বজাত গুৱাহাটী ৰেইলৱে ষ্টেচনত ডিব্ৰুগড়ৰ পৰা দিল্লী অভিমুখী ৰাজধানী এক্সপ্ৰেছৰ পৰা ৰেইলৱে আৰক্ষীয়ে উদ্ধাৰ কৰে প্ৰায় ৩০ কিগ্ৰা গাঞ্জা।
ৰেইলৱে আৰক্ষীৰ সূত্ৰই জনোৱা অনুসৰি ৰেইলখনৰ এটা ডবাৰ বাথৰুমৰ ওচৰত গৰাকীবিহীন এটা বেগত সেই গাঞ্জাখিনি ভৰাই থোৱা আছিল।
আনহাতে এই গাঞ্জাখিনি কোনে ক'ৰ পৰা সৰবৰাহ কৰিছে সেই বিষয়ে বৰ্তমানলৈকে অজ্ঞাত গুৱাহাটী ৰেইলৱে আৰক্ষী।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
